Wes Anderson

Wesley Wales "Wes" ANDERSON (n. la 1-an de majo 1969) estas usona scenaristo, produktoro kaj reĝisoro de plenlongaj filmoj kaj reklamvideoj, kiu famiĝis per la filmo Rushmore el 1998.  Li estas konata pro kreado de filmoj, kiuj estas kaj distingaj laŭ sia rakonta stilo kaj laŭ vidaĵoj. Liaj filmoj karakteriziĝas per unika vida stilo kaj forta emfazo de simetrio, precizaj kameraaj movoj, karakterizaj koloroj kaj malrapidaj scenoj. Multaj el liaj filmoj traktas rompitajn aŭ delikatajn familiajn rilatojn. 

Li estis nomumita por Akademia Premio por Plej Bona Origina Scenaro tri fojojn : en 2001 por The Tenenbaums, en 2012 por The Full Moon, kaj en 2014 por The Grand Budapest Hotel.  Li gajnis la premion por Plej Bona Animacia Kurtfilmo por The Wonderful Story of Henry Sugar (2023). Li estas dufoja gajninto de la Berlina Filmfestivalo pro The Grand Budapest Hotel kaj la animacia filmo Isle of Dogs (2018). 

Ĉiuj liaj filmoj havas similan estetikon, la rakonto estas rakontita malrapide, la bildo estas desegnita per primaraj koloroj. En la muziko li uzas popolmuzikon kaj fruan rokon, precipe klasikan britan rokon. Anderson kombinas apartan humuron kun komprenemaj portretoj de neperfektaj herooj - en siaj filmoj reprezentantoj de la riĉuloj kaj laboristaj klasoj ofte kolizias. Alia trajto de lia verko estas, ke li ŝatas filmi la samajn aktorojn en malsamaj filmoj. Li laboras kun la sama teamo jam de multaj jaroj.

Multaj el la ĉefaj aktoroj en la anglo-usona filmmondo videblas en la rolantaro de pluraj el liaj filmoj, inkluzive de Owen Wilson, Tilda Swinton kaj Bill Murray. Inter liaj (ĝis januaro 2022) dek plenlongaj filmoj estas du plenlongaj halt-moviĝaj animaciaj filmoj.

 Referencoj 

 Eksteraj ligiloj 



Kategorio:Svedaj usonanoj
Kategorio:Norvegdevenaj usonanoj
Kategorio:Anglodevenaj usonanoj
Kategorio:Usonaj kinproduktoroj
Kategorio:Usonaj reĝisoroj